พนมนาคา

พนมนาคา () เป็นละครโทรทัศน์ไทยแนวรัก ชีวิต และแฟนตาซี ที่นำตำนานพญานาคมาเป็นเส้นเรื่องหลัก สร้างจากนวนิยายชื่อเดียวกันของพงศกร เขียนบทละครโทรทัศน์โดยพิมมาดา พัฒนอลงกรณ์ และทีมเขียนบทจากละครวันทอง กำกับการแสดงโดยสันต์ ศรีแก้วหล่อ นำแสดงโดย อัษฎาพร สิริวัฒน์ธนกุล และ ภรภัทร ศรีขจรเดชา ออกอากาศระหว่างวันที่ 4 กันยายน – 6 พฤศจิกายน พ.ศ. 2566 ทุกวันจันทร์และอังคาร เวลา 20.30 น. ทางช่องวัน 31 และเผยแพร่ย้อนหลังทางวันดีและเน็ตฟลิกซ์

 เรื่องย่อ 
เอเชีย เป็นหมอกุมารเวชที่เข้ามาในหมู่บ้านพนมนาคาเพื่อรักษาโรคเกล็ดงูให้เด็กในหมู่บ้านแทนเพื่อนของตนที่เสียชีวิตโดยมีเงื่อนงำ จนตนประสบเหตุอันตราย แต่ได้รับความช่วยเหลือจากอนันตชัย พญานาคที่คุ้มครองหมู่บ้าน เพราะอดีตชาติของเอเชียเมื่อ 1,000 ปีที่แล้ว คือ อนัญชลี คนรักของอนันตชัย แต่อนัญชลียอมเข้าพิธีนาคพลีเพื่อสละชีวิตให้กับอเนกชาติ พญานาคผู้น้องของอนันตชัย ซึ่งมีอารมณ์อิจฉาริษยา และต้องการครอบครองอนัญชลี เพื่อขึ้นเป็นนาคาธิบดีซึ่งเป็นตำแหน่งสูงสุดในหมู่พญานาค โดยเรื่องราวประหลาดทั้งหมดยังส่งผลต่อเนื่องไปถึงชาติปัจจุบันที่เอเชียจะพบเจอ

 งานสร้าง 
ละคร พนมนาคา เริ่มถ่ายทำตั้งแต่ช่วงเดือนกรกฎาคม พ.ศ. 2565 โดยมีพิธีบวงสรวงเริ่มต้นการถ่ายทำที่อาคารจีเอ็มเอ็ม แกรมมี่ เพลส เมื่อวันที่ 25 กรกฎาคม การถ่ายทำแล้วเสร็จเมื่อเดือนเมษายน พ.ศ. 2566 สองเดือนถัดมามีพิธีบวงสรวงพญานาคทั้ง 9 พระองค์อีกครั้งก่อนเริ่มออกอากาศละคร ส่วนเทคโนโลยีคอมพิวเตอร์กราฟิกส์สามมิติที่ใช้สร้างพญานาค รวมทั้งงูบริวารในฉากต่าง ๆ เป็นการสร้างสรรค์โดยบริษัท กบาลใส อนิเมชั่น จำกัด

การโปรโมทละคร นอกจากโปรโมทตามสื่อทั่วไปแล้ว ช่องวัน 31 ยังใช้เทคโนโลยีกราฟิกแบบล้ำลึกในการสร้างพญานาคตัวเอก 2 ตัวขึ้นแสดงบนกระดานปิดโฆษณาดิจิทัลสามมิติที่ตั้งอยู่ด้านหน้าศูนย์การค้าสยามสแควร์วัน

 นักแสดง 
 บทบาท  นักแสดงหลัก อนันตชัย พงษ์สิงขร / องอาจ พงษ์สิงขร (พ่อของอนันตชัย)   ภรภัทร ศรีขจรเดชา พญ. เอเชีย ธนบูลย์ผล (หมอเอเชีย) (ปัจจุบัน) / อนัญชลี (อดีต)   อัษฎาพร สิริวัฒน์ธนกุล อเนกชาติ  เพชร โบราณินทร์ พุ่มข้าวบิณฑ์ (ปัจจุบัน) / บิณฑุราช (อดีต)   วิทยา เทพทิพย์ บทบาท  นักแสดงสมทบ ดร.ปรีดา ตระกูลกร / ดร.บุญยฤทธิ์ โยธาภิมุข  ศรราม เทพพิทักษ์  อัคคิ  อาณัตพล ศิริชุมแสง โสวันนี  ศรุชา เพชรโรจน์ ครูบาแก้ว  วรฤทธิ์ เฟื่องอารมย์ สิทธา (ปัจจุบัน) / สรีธาร (อดีต)   กุลฑีรา ยอดช่าง ป้าบัวไข ควงสิงห์ (เอี้ยง)   สวนีย์ อุทุมมา วันเนตร  ด.ช. พันธ์ชนกชนม์ พันธ์สังข์ วิว  พลอยไพลิน ลิมปนเวทยานนท์ ฌอห์น ชาญศรีวุฒิ  พรหมพิริยะ ทองพุทธรักษ์ ดร.อารี เกียรติขจรไกล  เบญจศิริ วัฒนา หมอขาม  บุญส่ง นาคภู่ กำนันโสภณ  ภูธฤทธิ์ พรหมบันดาล  ตาดี  รอง เค้ามูลคดี หมอแยะ  เลอวิทย์ สังข์สิทธิ์ ยายวรรณ  ปริศนา วงศ์ศิริ บทบาท  นักแสดงรับเชิญ หมอลัลน์  อนิส สุวิทย์ แทนไท (อาแทน)   พลวัฒน์ มนูประเสริฐ ผอ. ธนิศ เพียรพงศา  คุณากร เกิดพันธุ์ นารี  ด.ญ. ชนันทิชา ชัยภา นายแพทย์ที่สถาบันนาคา  นรินทร์ ภูวนเจริญ

 เพลงประกอบ 

 "รักเอ๋ย" (เพลงเปิด, เพลงปิด Ep.1–7) — ธงไชย แมคอินไตย์
 "มองใจ" (เพลงปิด Ep.8–12) — สหรัฐ เทียมปาน
 "ไม่เคยจะคิด" (เพลงปิด Ep.13–19) — มารี เออเจนี เลอเลย์

 การตอบรับ 
เดอะสแตนดาร์ดมีบทวิเคราะห์เกี่ยวกับละคร พนมนาคา ว่า แม้เนื้อหาเกี่ยวกับพญานาคจะถูกนำมาสร้างใหม่เป็นละครโทรทัศน์และภาพยนตร์อยู่บ่อยครั้ง และมีละครโทรทัศน์จากเนื้อหาพญานาคหลายเรื่องที่ได้รับความนิยมมาก่อนหน้านี้ เช่น นาคี เป็นต้น แต่ละคร พนมนาคา มีการสอดแทรกเรื่องราวความเชื่อของชาวบ้านท้องถิ่นในยุคปัจจุบันที่ยังไม่ยอมรับการแพทย์แผนปัจจุบันเท่าที่ควร รวมถึงประเด็นความขัดแย้งของตัวละครในเรื่องเพิ่มมาด้วย ทำให้เนื้อหาของละครมีความแตกต่างและน่าสนใจเพิ่มขึ้น อย่างไรก็ตาม เดอะสแตนดาร์ดก็ยังวิจารณ์การสร้างตัวละครพญานาคด้วยคอมพิวเตอร์กราฟิกส์สามมิติว่ายังมีความไม่สมจริงปรากฏอยู่เล็กน้อย

 สิ่งสืบเนื่อง 
ช่องวัน 31 ได้ร่วมกับการท่องเที่ยวแห่งประเทศไทย ต่อยอดความสำเร็จของละคร พนมนาคา มาจัดกิจกรรม "ศรัทธานำทาง เส้นทางนำเที่ยว" เพื่อส่งเสริมให้ผู้ชมละครได้เดินทางไปท่องเที่ยวในสถานที่ต่าง ๆ ของภาคตะวันออกเฉียงเหนือ โดยเน้นจังหวัดที่เกี่ยวข้องหรือเป็นสถานที่ถ่ายทำละคร โดยเฉพาะกลุ่มจังหวัดลุ่มแม่น้ำโขง อาทิ จังหวัดนครพนม จังหวัดมุกดาหาร จังหวัดสกลนคร จังหวัดหนองคาย และจังหวัดบึงกาฬ รวมไปถึงจังหวัดใกล้เคียง เช่น จังหวัดอุบลราชธานี จังหวัดอำนาจเจริญ จังหวัดหนองบัวลำภู จังหวัดสุรินทร์ และจังหวัดบุรีรัมย์ เป็นต้น โดยในแต่ละจังหวัดจะมีการสอดแทรกการเผยแพร่และให้ความรู้เกี่ยวกับประเพณีของท้องถิ่นนั้น ๆ

 รางวัล 

|-
| rowspan = "2" | พ.ศ. 2567
| rowspan = "2" | รางวัลนาฏราช ครั้งที่ 15
| ออกแบบคอมพิวเตอร์กราฟิกยอดเยี่ยม
| 
|-
| ละครยอดเยี่ยม (แบบ Long form)
| 

 อ้างอิง 

 แหล่งข้อมูลอื่น 




หมวดหมู่:ละครโทรทัศน์ไทยในปี พ.ศ. 2566
หมวดหมู่:ละครโทรทัศน์ช่องวัน 31
หมวดหมู่:ละครโทรทัศน์ที่กำกับโดย สันต์ ศรีแก้วหล่อ
หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ไทยในคริสต์ทศวรรษ 2020
หมวดหมู่:ละครโทรทัศน์โดยเดอะ วัน เอ็นเตอร์ไพรส์
หมวดหมู่:ละครโทรทัศน์ไทยแนวแฟนตาซี